Fa predavanje na sastanku Epoch Timesa

(Pljesak)

Svi ste naporno radili, zaista naporno. Putovali ste iznimno strmim putem otkako ste utemeljili novine The Epoch Times, i proces kroz koji ste prošli – od toga da ne znate kako to činiti do toga da ste s vremenom naučili – zaista je bio obilježen teškoćama koje su dolazile jedna za drugom. Nije bilo lako korak po korak prolaziti kroz sve testove xinxinga vezane za osobno kultiviranje uz vanjske smetnje. Smatram da je uspjeh koji Epoch Times sada imaju, produkt kolektivnog truda svih vas koji sjedite ovdje kao i onih koji su uključeni u rad na Epoch Timesu, ali ovoga puta nisu mogli doći. The Epoch Times je zaista imao veliki učinak u Fa-ispravljanju. Svi vi ste to vidjeli. Razmišljanje kakvo ljudska bića imaju je zapravo vrlo jednostavno. Mnogi ljudi vjeruju u bilo što predstavljeno od strane medija, a u većini slučajeva je uobičajeno da su mediji ti koji im služe kao izvor informacija. Ovaj informacijski mehanizam je, kao takav, za vas vrlo koristan u vašim nastojanjima da spasite ljude ovog svijeta i da potvrđujete Fa. Zapravo, to je zaista imalo iznimno pozitivan utjecaj po pitanju objašnjavanja istine. Zbog ovog, želim vam se zahvaliti u ime ljudi svijeta. (Pljesak)

Budući da je Epoch Times prokrčio put od začeća do točke na kojoj se nalazi danas, postao je vrlo utjecajan. Ovo nam govori da, iako su za vrijeme vođenja novina kultivacijska stanja ljudi ponekada bila nedovoljno dobra, glavna struja je bila dobra i postigla je neizbrisive uspjehe. To je izvrsno. Što se tiče budućnosti, situacija bi trebala samo biti bolja i bolja dok idete dalje i svakodnevni ljudi će novinama pridavati sve veću važnost. Mnogi mediji na kineskom jeziku jedva preživljavaju u trenutnoj ekonomskoj recesiji, a neki su već propali. Ako uspijete obavljati stvari malo bolje, novine će vam rasti još brže. Ništa se ne događa slučajno. Ako dobro obavljate posao, moguće je da će vam drugi i dalje ustupati mjesto i ostaviti vam put koji je, dok spašavate živa bića, širi od današnjeg te će broj ljudi koji čitaju vaše novine rasti. A s takvim promjenama, okolnosti će biti pogodnije za uspjeh vaših novina. Ali vi trebate znati kako iskoristiti ovu priliku i smisliti načine kako učiniti novine stabilnijima, poput normalnlih medijskih poduzeća. Kada su novine tek započele, svi vi ste na njih gledali kao alat za objašnjavanje istine i niste razmišljali puno dalje od toga. Neki ljudi su ih čak smatrali letcima. Naravno, sada su stvari drugačije i vi ste postupno shvatili da više ne trebate gajiti misli da je ovo samo nešto privremeno, shvatili ste da trebate dobro voditi ove novine  i upravljati njima kao normalnim poduzećem.

Nadalje, smatram da bi bilo dobro kada bi učili iz iskustava običnih poduzeća, bilo po operativnim, rukovodstvenim ili po pitanjima prodaje. Međutim, to se često pokazalo teškim za postići. A zašto je to tako? Sve se svodi na suradnju. (Učitelj se smije) Svi Dafa učenici su izvanredni i u povijesti ste svi služili kao kraljevi, (Učitelj se smije), ali u Kini postoji izreka "Jedna planina nije dovoljno velika za dva tigra." (Svi se smiju) Sa samo jednim kraljem, stvari su lagane – što god on kaže tako ide. Ali, hej, ovdje imamo toliko kraljeva na jednom mjestu, oni su puni ideja i pristupa, a svaki od njih ima snažnu tendenciju da donosi odluke i da ih drugi prate.  Ovo je najveći izazov s kojim se suočavaju Dafa učenici dok surađuju zajedno, a to je prepreka koja proizlazi iz činjenice tko vi zapravo jeste. Svaka osoba ovdje je sposobna, a neki su iznimno sposobni i snaga samo jedne takve osobe je jednaka snazi većeg broja svakodnevnih ljudi. No, s druge strane, ovo predstavlja nevolju kada se radi o tome da radite zajedno. Ovaj problem postoji već neko vrijeme. Ako možete naći način da dobro surađujete, da imate jedan um i da usmjerite svu vašu snagu u jednom smjeru, onda, sa sposobnostima koje imate, vi ćete zaista biti nezaustavljiva sila. Pa, ja se pitam, moramo li čekati da se iskultivirate bolje prije nego što se približite tom cilju i povećate vašu (kolektivnu) snagu? (Učitelj se smije) Jedino ako uspijete ovo uraditi dok su stvari najteže, vaša će se situacija promijeniti i vi ćete obaviti dobar posao s onim što trebate činiti. 

Ali vrijeme, kao i okolnosti, ne čekaju nikoga. Kako god bilo, Dafa učenici sada moraju dobro surađivati. Situacija s kojom ste suočeni zahtjeva od vas da dobro surađujete, jer jedino kroz dobru suradnju vi možete dobro ispuniti vaša obećanja i učiniti ove novine moćnijima. Zaista bi vrijedilo učiti iz vodećih medija koji postoje u svakodnevnom društvu, bilo da se radi o njihovim načinima rukovođenja, proizvodnji ili o prodaji. Samo postojanjem novina oni mogu plaćati prihode tisućama ljudi. Pa na koji način oni to rade? Štoviše, djelatnici u običnim medijskim kućama – bilo da su urednik, izvjestitelj ili radnik u tiskari – svi zarađuju plaće u skladu s normama društva, tako da im plaće nisu niske. Tako da, ono o čemu razmišljam je, iako ste toliko uložili i prošli kroz proces učenja kako raditi ono što sada radite, tim putem biste i dalje trebali razmišljati o tome kako ćete bolje voditi poslove i kako ćete biti ukorijenjeni u društvu, tako da se više ne bavite  pitanjima poput grupnog rada ili cijene tiskanja. S normalnim načinima rukovođenja svaki Dafa učenik bi imao dodijeljenu ulogu. Imati dodijeljenu ulogu, međutim, nije povezano s tim koliko dobro ste se kultivirali. Ne radi se o tome da se netko tko je urednik ili izvjestitelj kultivirao bolje ili lošije naspram nekog tko obavlja rutinske zadaće. Ne postoji takva veza. Znate, u svijetu kultiviranja često se radilo o tome da onome kome je bilo najteže ili tko je imao najniži položaj je bio onaj koji se najbolje kultivirao. Imati određene uloge znači samo raditi određene vrste posla i to nije povezano s kultiviranjem, nije ista stvar. U kultiviranju se radi o kultiviranju srca i uma, u bilo kakvom okruženju i u bilo kojem društvenom sloju osoba se i dalje može kultivirati. Ali, to ne znači da se ljudi u određenom društvenom sloju mogu kultivirati do visokih nivoa dok oni u drugom sloju ne mogu. Ne postoji takva stvar. Kultiviranje je pitanje nivoa xinxinga jedne osobe kao i pitanje koliko je ta osoba odgovorna kada se radi o spašavanju živih bića te kakvo on stajalište ima naspram toga. 

Isto se odnosi i na rad u Epoch Timesu. Nije bitno kakav posao tu obavljate, ništa od toga ne predstavlja visinu vašeg kultiviranja. Jedina bitna stvar je jeste li marljivi ili ne. Znate, s kultiviranjem, ono što Buddhe i Bogovi jedino gledaju je ljudsko srce; oni jedino gledaju jeste li marljivi ili ne što se tiče vašeg kultiviranja. U svakodnevnom društvu, bilo kakvim poslom se bavili i kada se nađete u bilo kakvom okruženju, te stvari su samo namijenjene da bi vam pružile okruženje za kultiviranje i različita sredstva koja omogućavaju kultiviranje. Ovo vam zaista treba biti jasno, trebate se dobro nositi s tim i riješiti se tog ljudskog osjećaja nepoštenja. Kada se dijele radne obveze postojat će oni koji nadgledaju druge i oni koji su nadgledani. Međutim, vi se ljutite kada netko pokušava rukovoditi ili vas usmjeriti. (Učitelj se smije) Iskreno rečeno, kada bi svi vi iz dubine srca željeli da ove novine budu uspješne, onda vam ne bi bilo važno s kakvim tonom vam se netko obratio, tko upravlja ili kome ste podređeni.

Kada su Dafa učenici zajedno, često je ono što najmanje možete podnijeti to da vam netko odredi da nešto uradite. Ali kada radite u svakodnevnom društvu u nekom poduzeću, onda uradite sve što vam vaš šef kaže; na koji god način vam ta svakodnevna osoba naredi, vi to ispunite. Onda kako to da ne funkcionira na isti način s našim stvarima? (Učitelj se smije) Kada skrenem pažnju na to, onda ćete vjerojatno prepoznati problem. Ali kada se zaista nađete u takvoj situaciji, posebno kada se dogode konflikti, teško vam je to prihvatiti. Naravno, shvaćam da tu postoji još jedan drugi faktor po kojem se mi razlikujemo od običnih poduzeća. Obična poduzeća pružaju financijsku nadoknadu odmah nakon početka i životni prihodi osobe ovise o tome. Stoga, on sluša druge i zarađuje plaću i nije opcija ne slušati druge. Na trenutak, zamislite da stavimo na stranu povijesnu odgovornost potvrđivanja Fa koju imaju Dafa učenici i to koliko je kultiviranje dragocjeno. Neki noviji učenici ili učenici koji nisu dovoljno marljivi zaista imaju izazove po tom pitanju i to je objektivna stvarnost. Sudeći da su, na kraju, ipak ljudska bića ta koja se kultiviraju, ne mogu se zanemariti stvari s kojima se trebaju nositi kao dio života u normalnom društvu. Stoga, ono što vi trebate uraditi je dobro rukovoditi vašim novinama i povećati njihovu profitabilnost, tako da svi formalno postanu djelatnici koji imaju normalnu plaću.

Vi zapravo imate odličan temelj sada. To su jako utjecajne novine, svaki Dafa učenik je tako sposoban i vi ste se cijelim srcem predali ovim nastojanjima. Ta pitanja će se riješiti kada vam se dovoljno poveća udjel na tržištu. Predajte se cijelim srcem oslovljavanju ovog pitanja i zaista dobro rukovodite novinama. Svi trebate ovako razmišljati i raditi na tome. Ako samo mali postotak ljudi ovako razmišlja to neće djelovati. Svi vi trebate zajedno raditi. Ako ih zaista uspijete pretvoriti u pristojno poduzeće, kada uistinu to uspijete, onda neće više biti problema da ljudi ne žele biti nadgledani ili da u svakodnevnom životu pokušavaju spojiti kraj s krajem. Ako budete mogli dobro rukovoditi novinama, tada ćete imati još moćniji učinak spašavanja živih bića i potvrđivanja Fa. 

Trenutno su neke regije financijski pokrile minus, a neke su ostvarile i mali profit. To je ohrabrujuće vidjeti. Ali ne možete stati na tome. Mnogi koordinatori smatraju da je dovoljno dobro financijski pokriti minus, a neki to čak uzimaju za standard. Međutim, to nije dovoljno dobro. Samo zamislite da svi oni koji su angažirani ne moraju ići i raditi u običnim poduzećima kako bi spajali kraj s krajem, jer vaše novine bi ih uzdržavale i mogli bi tu usmjeriti svu svoju energiju. Ako ove novine uspiju postati normalno radno mjesto u svakodnevnom društvu gdje ljudi zarađuju normalne plaće, zar onda ne biste radili obje stvari; ono što Dafa učenici trebaju raditi uz to da si omogućavate financijsku sigurnost u životu? Zar to ne bi bilo izvrsno?

Zapravo, razmišljam o ovome od prvog dana kada ste započeli. Ako to zaista uspijete postići, tada bih bio najsretniji. Nemam nikavih primjedbi na to da Dafa učenici dobro zarađuju. Bit ću zadovoljan kada vaša poduzeća još više narastu i kada steknete još veća bogatstva. Moja jedina briga je da nećete uspjeti to postići. Da svi imate veća financijska sredstva, zar ne bi imali više mogućnosti da se oslonite na njih za stvari koje Dafa učenici rade kako bi potvrdili Fa? Zar to ne bi bilo izvanredno? Nikad vam nisam rekao da budete kao oni kultivatori koji žive u planinama, koji bi radije bili bez novčića. To je zbog toga što vi ne možete biti takvi kada se vaše kultiviranje odvija u svakodnevnom ljudskom društvu. Nikad vam nisam rekao da budete takvi. Točnije, uvijek sam govorio da se kultiviranje u Dafa radi na način koji se maksimalno prilagođava svakodnevnom ljudskom društvu. Ali, iako sam to rekao, ne morate sada ići u drugu krajnost. Ne govorim vam da od sada pa na dalje budete opsjednuti zarađivanjem novca. (Svi se smiju) Bio bi problem da prestanete obavljati stvari koje Dafa učenici trebaju raditi. Vi trebate raditi te stvari. Ono najvažnije je da sada imate prave uvjete i vi zaista trebate iskoristiti ovo vrijeme i dobro voditi novine. 

Uvijek ima ljudi koji razmišljaju na način, "Kakav posao bih mogao započeti da pružim podršku Epoch Timesu?" ili "U što bih mogao uložiti kako bih pomogao Epoch Timesu da smanji financijske troškove?" Misli koje stoje iza toga nisu loše. Ali ono o čemu razmišljam je: zašto ne razmišljate o tome da učinite da stvari krenu na bolje za sam Epoch Times? Ako zaista uspijete u tome da dostigne određen nivo, zar ne biste imali sve? Vi to, zapravo, možete postići. Gledano iz perspektive budućnosi Epoch Timesa i sadašnje ekonomske situacije, uvjeti koji su vam potrebi za to su zbilja stvoreni za vas. Ako ste sposobni dobro surađivati na pitanjima rukovodstva, zaista se više potruditi da povećate vaše čitateljstvo i ako uspijete poboljšati vašu profitabilnost, onda ćete moći jamčiti plaću za dio vaših djelatnika. Nakon toga, kada stvari budu rukovođene još bolje, postat ćete poduzeće koje ima potpuno normalne sustave, moći ćete sami održavati novine i moći ćete plaćati djelatnike. Ovo je potpuno izvedivo. Prijašnjih godina sam govorio o tome kao o "cilju". Sada bih rekao da je to nešto izvodljivo. 

Trenutno su neke regije u zaostatku. Mislim da je problem u tome koju važnost pridajete tome. U nekim mjestima gdje su učenici bili malo uspješniji, skloni su tome da postanu zadovoljni tim. Međutim, nije dovoljno da Epoch Times samo pokrije minus i vi niste razmišljali o tome kao se poboljšati ili kako da postanete redovno poduzeće, što bi vam omogućilo da imate još veći učinak u spašavanju živih bića i objašnjavanju istine. To je ono o čemu ja razmišljam. Ista situacija je i s NTDTV. Nedavno sam im rekao da bi trebali stabilno održavati djelatnike u marketingu i prodaji i plaćati tim ljudima plaću te da je u redu ako je plaća malo niža; morate osigurati da su životi tih učenika stabilni kako bi oni mogli obavljati poslove fokusirajući se potpuno. Oni to sada rade i čuo sam da im ide vrlo dobro. Ako zaista želite vidjeti da vam novine budu još uspješnije i da imaju veći utjecaj, onda vi također možete pokušati s tim pristupom ako budete imali uvjete i vidite kako se stvari odvijaju. 

Ima toliko puno stvari koje trebate raditi. Trebate raditi na vašim svakodnevnim poslovima i dobro ih obavljati, trebate se pobrinuti o obiteljskim pitanjima, kao Dafa učenici trebate naći vremena za učenje Fa i za vježbe; također trebate objašnjavati istinu i sudjelovati u Dafa projektima poput Epoch Timesa. Stoga, kada bi se objašnjavanje istine i zadatak vođenja medijskog subjekta mogli spojiti u jedno, zar to ne bi pomoglo u rješavanju vremenskih ograničenja s kojima ste suočeni? To bi također rješilo pitanje zarađivanja za život i posla u svakodnevnom društvu. Ima li tu nešto što vam se ne bi svidjelo? Smatram da je ovo sada potrebno. (Učitelj se smije) I nije stvar u tome da morate nešto po prvi put raditi jer su NTDTV već to uradili. Sličan slučaj je i sa učiteljima na Fei Tian Umjetničkoj akademiji koji su dugo vremena podučavali puno radno vrijeme tako da je njima također to utjecalo na živote. Oni su sada plaćeni za njihov rad, iako je to vrlo malo. Kada se okolnosti postupno poboljšaju, zajedno s rastućim utjecajem Shen Yun izvedbi, kada nam se poboljšaju prihodi, njihove mjesečne plaće će se postupno povećati.

Rekavši ovoliko, govorit ću o nečem drugom. Naši učenici odasvud se zaista trude da prodaju karte, tako da u svjetlu ovog maloprije rečenog, razmišljao sam o tome jesmo li zakinuli one učenike koji su radili na prodaji karata. Dobra stvar je da ste svi svjesni da se to radi kako bi se spasili ljudi te da je prodavanje te karte jednako spašavanju te osobe. Tako ste svi sposobni dobro balansirati ove stvari. I nećete zauvijek to raditi na takav način. Kada se utjecaj Shen Yun Performing Arts zaista proširi svijetom, sve što ćete vi trebati uraditi je objaviti oglas u kojemu piše da dolaze Shen Yun i ljudi će hrliti da ih vide. Tada ćete moći povući sve naše Dafa učenike iz tih uloga i ne brinuti se više o prodaji karata. Naporno radimo prema tom cilju. Kada izaberem uraditi bilo što, to ću zasigurno dobro uraditi. Ista stvar bi trebala biti i sa novinama The Epoch Times. Vi definitivno trebate raditi prema tom cilju. 

Svi znate za podle stvari koje tajni agenti zle partije rade izvan Kine. Kada vi radite na traženju oglasa, oni telefoniraju kako bi vam pokušali upropastiti poslove. Kada ti razbojnici to jednom učine, pojavit će se jedna doza karmičke odmazde; a ako je grijeh velik, naplata će biti gorka.  Ljudi u ovom svijetu su tu došli zbog Fa. Ako vi zaista možete obavljati ovaj posao s ozbiljnošću koju on zahtjeva, onda će ti agenti samo uzalud trošiti energiju.  Ključ je u tome da zaista uložite trud, a ne da samo prolazite kroz pokrete. To je posebno točno kada ste suočeni s izazovima: onda trebate objašnjavati istinu i pomoći ljudima da vide istinsko lice KPK bande. Sve dok taj nevaljali režim još uvijek uzrokuje nevolje, vi ga trebate otkrivati na još temeljitiji način. Ti KPK agenti zapravo nisu ništa. Ono što se nalazi iza njih su pokvareni demoni koje su aranžirale stare sile, u cilju da testiraju mogu li ljudi svijeta biti spašeni. Jednom kada um jedne osobe zaista zauzme ispravno stajalište, s tom jednom rečenicom ili jednom mišlju, nad njim više ne vlada sadašnjost, on se broji među ljudima budućnosti. Nakon toga, ti razbojnički agenti više neće imati nikakve moći da utječu na njega.

Sve dok dolazite u kontakt s nekim, radite nešto što će ga spasiti – uključujući i kada tražite oglase. Na kojoj strani osoba stoji, hoće li uspjeti ili ne – sve ove stvari su postavljene putem dok Dafa učenici komuniciraju sa svakodnevnim ljudima u različitim oblastima i vi ne biste trebali pridavati preveliku važnost tim aktivnostima samim po sebi. Što vi budete smatrali izazove većima, to će vam biti teže da ih realizirate jer "pojava proizlazi iz uma." Na taj način će zadatak postati još teži. Kada kažem da "pojava proizlazi iz uma", time želim također reći da teškoće proizlaze iz toga što vi preuveličavate važnost same stvari i gledate na sebe u slabijem svjetlu. Ne uzimajte bilo koju od tih stvari kao nešto veliko, jer kada se radi o nečem tako značajnom kao spašavanje živih bića vi biste samo trebali raditi ono što trebate raditi i to raditi na pribran način. Kada naiđete na stvari koje ne zvuče baš najbolje ili koje nisu ono čemu ste se vi nadali, ne uzimajte to k srcu i samo časno i s pouzdanjem radite ono što trebate raditi. Ako ne dopustite da vas ometa smetnja od strane zla, loši faktori neće dolaziti od vas, zlo će postati trivijalno, a vi ćete postati ogromni i masivni te će vaše ispravne misli biti obilne. To je zaista tako. 

Postoji dosta skrivenog značenja u (kineskoj) polu-božanskoj kulturi, a to također stoji i za stari izraz "pojava proizlazi iz uma". Zato što svaka osoba pokriva svoje određeno područje u svijetu oko njega, njegovo emotivno stanje će utjecati na njegove poslove. To je još i veći slučaj za Dafa učenike, jer oni snose misiju spašavanja živih bića i njihovo područje je još veće. Dafa učenici širom svijeta zajedno obuhvaćaju cijelu zemlju i svaka osoba ima određen domet. Sve s čim se suočite i što susretnete je tu zbog faktora koji su prisutni unutar vašeg područja. Ako možete imati dovoljno ispravnih misli, onda ćete biti ogromni i masivni unutar vašeg područja te potisnuti bilo kakve loše stvari koje tamo možda postoje. Kada bi svaki Dafa učenik bio sposoban to uraditi, cijeli svijet bi se promijenio, jer svatko od vas preuzima odgovornost za veliko područje u ovom svijetu i predstavlja određen segment živih bića. Često vam govorim da se kultivirate prema unutra i da tražite unutar sebe kada se pojave problemi. Kada pročišćavate sebe za vrijeme slanja ispravnih misli, svrha toga je pročistiti i ispraviti vaše razmišljanje kao i očistiti vaš dio, domenu za koju ste vi odgvorni. Kada bi svaki Dafa učenik uspio pravilno se odnositi prema ispravnim mislima i svakodnevno imati ispravne misli, onda bi svi zli duhovi diljem cijelog cvijeta bili brzo uništeni. Kada bi svi Dafa učenici ovo mogli shvatiti i svi iskreno postigli stanje održavanja ispravnih misli na najmoćnijem stupnju, onda bi jedan dan bio dovoljan da se stvari riješe. Kada bi svaka osoba uništila loše faktore unutar domene područja za koje je ona odgovorna, zar se ne bi promijenio cijeli svijet? Zapravo, ljudi svijeta imaju njihovo određeno područje, samo se radi o vrlo malom polju i ono ne uključuje druge ljude. Tako da i za njih, njihovo emotivno stanje može odlučiti ishod određenih pitanja. Svakodnevni ljudi ne znaju da je sve ovo obuhvaćeno u izrazu "pojava proizlazi iz uma". Stoga, rečeno na drugačiji način, osobni faktori zapravo mogu promijeniti okruženje te osobe. "Kultivirajte sebe" i "tražite unutar sebe" su riječi koje sam rekao na vrlo direktan i jasan način. (Učitelj se smije) Međutim,  nema dovoljno ljudi koji ovim riječima pridaju važnost kako treba. Ovo što sam rekao je kako stvari stoje za Dafa učenike kada oni obavljaju poslove. 

Bilo da se radi o prodavanju oglasa za Epoch Times, operacije i rukovodstvo ili traženje financijske potpore, u svakom pogledu postoji pitanje jeste li sposobni odnositi se s tim stvarima sa ispravnim mislima. Naravno, u isto vrijeme sveukupna situacija također uključuje faktore starih sila koji usmjeravaju određene stvari. Ali zar se tu ne radi o tome da one iskorištavaju vaše propuste? Kada bi svi mogli ispravno rješavati stvari, onda ne bi postojalo iskorištavanje propusta. Ponekad možda osjećate da zlo ne biva potpuno pročišćeno i pitate se kako to da ponovo dolazi na površinu. Pa, kada bi mogli postići Ispunjenje nakon samo jednodnevnog kultiviranjai da postanete Buddha istog trena, onda to ne bi bilo kultiviranje. Zaista je teško pročistiti te predodžbe i loše stvari koje ste formirali kroz svakodnevni život i vi trebate promijeniti te navike koje ste stvorili. Već ste oformili takav način razmišljanja tako da vi trebate gledati unutar vašeg načina razmišljanja i tamo ispraviti stvari ako želite izbjeći još više problema. Možda se pitate, "Ali, zar nisam već pročistio te stvari?" Uistinu, kada šaljete ispravne misli to polje postane svijetlo i čisto. Međutim, čim ustanete, u vašoj glavi se zapravo nalazi ljudsko razmišljanje i kada mislite o nečemu ili kada radite nešto, brzo se spotaknete i vratite se tamo odakle ste počeli, i ta stvar (koju ste pročistili) je ponovo tamo. Nadalje, ako vam um i misli čak nisu smirene kada šaljete ispravne misli, vi ćete čistiti i iskorijenjivati loše stvari ovdje i u isto vrijeme ih stvarati tamo. U kultiviranju se radi o reformiranju sebe i te stvari su zaista ovakve kako sam ih opisao. 

Druga stvar je, koordinatori mi često govore da u sjedištu Epoch Timesa imaju dosta izazova, a da mnogi lokalni ogranci ne obraćaju pažnju na situaciju u sjedištu. Izazovi proizlaze iz toga što su mnogi urednici iz glavnog ureda, a to oduzima dosta truda i znači da se izdvaja velika količina energije. Ono što svaki lokalni ogranak radi je da samo dodaju lokalne izvještaje, tako da oni imaju relativno lagan posao i jedino vode brigu o tome da ne bude gubitaka u njihovom području, bez brige o tome kako stoje stvari u sjedištu. Budući da ste vi jedno tjelo, a Epoch Times je jedna kolektivna inicijativa, onda trebate voditi računa i o teškoćama u sjedištu. Te poteškoće znače da postoji potreba za koordiniranjem i da se duž cijelog poduzeća trebate pridržavati rukovodstvenih odluka donesenih u sjedištu. Mislim da će se stvari riješiti jedino na ovaj način. Postoji još nešto posebno, u mnogim aspektima ljudi se dosta oslanjaju na sjedište, a to tada stvara veći pritisak na njih. Smatram da bi trebali iskoristiti ovaj sastanak da zaista istražite i razgovarate o načinima kako bi dobro upravljali stvarima i da zaista osigurate da novine ostvare uporište u svakodnevnom društvu te da postanu profitabilne. Ono što želim vidjeti je da vi ovo pretvorite u stvarno, stabilno postojanje; osmisliti kako dobro upravljati stvarima; omogućavajući Dafa učenicima koji sudjeluju da zarađuju za život, time će im biti omogućeno da se tome posvete svim srcem; čineći to još moćnijim za potvrđivanje Fa i spašavanje živih bića. Pronalaženje načina za isplatu plaća onima koji rade (za novine) je sljedeća stvar koju trebate postići. Ne možete biti zadovoljni samo s tim da pokrijete minus. Naravno, oni (iz lokalnih izdanja) koji još prolaze kroz financijske gubitke trebaju, smatram, ozbiljno uložiti trud i marljivo raditi. Ne možete uvijek zaostajati. Moji Dafa učenici... Svi vi govorite da želite uraditi ono što što su Dafa učenici pozvani da urade, da zaista imate utjecaj u Fa-ispravljanju i da pomognete Učitelju da ispravi Fa. Ali kako biste to uspjeli vi se srcem trebate predati u to, da u suprotnome ne biste bili teret. Ako to ne možete uspjeti, uzrokovat ćete smetnje i nećete uspjeti ispuniti vaše obećanje kao Dafa učenici. Jedino kada ovome uistinu pridate važnost stvari će uspjeti. 

Usput ću reći nekoliko riječi o engleskim i drugim ne-kineskim izdanjima Epoch Timesa. Znam da trenutno postoji dosta izazova, a onaj najprimarniji je nedostatak radne snage. To je najveći problem. Ono o čemu ja razmišljam je, ako kinesko izdanje Epoch Timesa može uspjeti da dobro obavi posao, to će istovremeno pomoći da englesko izdanje proširi svoje tržište i utjecaj. Kinesko izdanje Epoch Timesa je imalo tako velik utjecaj u društvu da skoro svi znaju o njemu. Ako ga neki ljudi ne mogu čitati, onda postoje engleska, francuska ili njemačka izdanja za njih. Stoga, uspješno poslovanje će donijeti pogodne uvjete. Trenutno su stvari zaista teške, budući da ono kroz što engleske novine sada prolaze je isto kao i što su prošle kineske novine na početku, najveći problem je nedostatak radne snage. Ako uspijete biti uporni u dobrom obavljanju poslova sa stvarima koje trebate uraditi, stvari će se postupno razriješiti na svakoj strani. To je zbog toga što novi učenici, kakav god slučaj bio, neprestano dolaze i oni će postupno postati zreliji. Jednom kada postanu zreliji mogu se uključiti. Vaš put je takav u kojem ako možete ići ispravno, pravim koracima, vrata koja su jednom bila zatvorena će se otvoriti i put će postati širok. Put je isti, o bilo kojem projektu da se radi. Kada stvari ne napreduju dobro to proizlazi iz loše suradnje ili iz toga da se tome ne daje prioritet. Ljudske vezanosti su ono što blokira vaš put, stoga je cijeli put bio neravan i ispunjen neprestanim teškoćama. Zbog toga što je uključeno previše ljudskih vezanosti, ljudi pokušavaju braniti sebe kada se pojave problemi, umjesto da brane Fa. Znam da ste uložili ogroman napor i da niste odustali, ali kako god bilo, prije ili kasnije svi vi ćete morati biti uspješni. 

Izdanja Epoch Timesa u drugim jezicima su također vrlo bitna, jer Dafa učenici su jedina nada za spasenje ljudi svijeta, bez obzira koji kutak svijeta oni naseljavali. To ne bi funkcioniralo kada bih ja, Li Hongzhi, koji služi kao Učitelj Dafa učenicima, također preuzeo taj posao. To je nešto što vi trebate uraditi. Moje sudjelovanje će se dogoditi kasnije, nakon što Fa ispravi ljudski svijet. Prije nego što Fa ispravi ljudski svijet vi morate spasiti više ljudi i dopustiti da više ljudi svijeta ostane. U procesu objašnjavanja istine, potvrđivanja Fa i spašavanja živih bića vi omogućavate ljudima da prežive veliku katastrofu i jedino taj dio ljudske rase će biti vrijedan da vidi, za vrijeme Fa-ispravljanja ljudskog svijeta, istinsku sliku kozmosa i sve što se dogodilo od stvaranja svijeta. Tek nakon toga ću započeti Fa-ispravljanje ljudskog svijeta. Mnoge stvari trebaju biti učinjene kako bi ova dimenzija postojanja mogla biti sačuvana, jer ljudska pitanja zaista nisu tako jednostavna. Spašavanje živih bića je nešto što vi morate učiniti i tijekom ovog perioda vama je dan ovaj put kako bi mogli utemeljiti moćnu vrlinu i, s vašim ispravnim mislima i radnjama, ići prema Ispunjenju. Da se ja još više angažiram onda bih vam ometao. Neki učenici me žele pronaći kako bi razriješili stvari, bez obzira kako malene one bile. To se ne računa kao napredak prema Ispunjenju. To je zbog toga što ste vi Dafa učenici u vremenu Fa-ispravljanja i ova stvar je uređena, stvari će se obaviti u dvije različite faze – Fa-ispravljanje ljudskog svijeta i kultiviranje za vrijeme Fa-ispravljanja. Što se tiče kultiviranja za vrijeme Fa-ispravljanja, ono je već stiglo u posljednju fazu; većina zlih bića je nestala, a vrijeme kada su okolnosti bile najgore je prošlo. Ova grupa Dafa učenika ima zadatke i odgovornosti jedinstvene za ovu skupinu, naime, spašavanje ljudi svijeta i, putem toga, usavršavanje sebe. To je također napredovalo do točke na kojoj jeste. To je tako. Ako ćemo spašavati više ljudi širom svijeta, moraju biti Dafa učenici koji to čine. To morate biti vi. 

Naravno, uključen je još jedan faktor. Iako su ljudi kontinentalne Kine postali jako loši nakon što je njihovo razmišljanje pokvareno od strane KPK, a njihove moralne vrijednosti su potonule; unatoč činjenici da je to društvo prava propast, na tom mjestu su zaista mnogi reinkarnirani kraljevi iz svake etničke skupine i ere. Ovo uključuje (kraljeve iz) svih etničkih skupima, a među njima se također nalaze mnogi nebeski kraljevi koji su se ovdje reinkarnirali. Razlog zbog kojeg je tamo nastao takav nered je taj da su stare sile kozmosa htjele vidjeti tko će moći izroniti iz tako kaotičnog mjesta. One bi jedino priznale one koji uspiju dobiti Fa dok su unutar takve opasnosti i pritiska, zato što su znale da kada jednom ljudsko biće dobije spasenje, to će dovesti do toga da će nebrojena živa bića iza njega također dobiti spasenje, a to bi također značilo spasenje za sva ona živa bića i zemaljske narode svih etničkih grupa kojima je on jedno vrijeme služio kao kralj. Stoga, kada Kinez dobije spasenje to će rezultirati tim da živa bića mnogih etničkih skupina u ovom svijetu dobiju spasenje. Što Dafa učenici izvan Kine rade ima odjeka unutar kontinenta. Dafa učenici unutar Kine su napravili fantastičan posao, istina sada prekriva tamošnji krajolik. Ono što Dafa učenici širom svijeta i Dafa učenici unutar kontinenta rade je isto, tako da kada objašnjavate istinu ljudima u kontinentalnoj Kini, snaga toga što radite mora biti značajna. Isto stoji i za izdanja Epoch Timesa na drugim jezicima širom svijeta koji tamo objašnjavaju istinu; oni također imaju utjecaja na Kineze i na kinesko društvo i oni isto tako pomažu stvarima tamo. Ne obraćajte pažnju na to u kojem stadiju se ovo sada nalazi ili kada će prestati progon. Samo se fokusirajte na zadatak koji je pred vama. Kada bi se zaista sada završilo, svi bi bili puni kajanja. Sve dok stvari još nisu gotove, sve dok Fa-ispravljanje ljudskog svijeta nije stiglo, svi vi se samo trebate fokusirati na zadatak pred vama. I dok radite na spašavanju ljudi, radite sve što trebate raditi, i dajte sve od sebe da postignete to da stvari koje radite idu bolje i bolje. To radeći, ovo što radite će usavršiti nikog drugog nego vas - Dafa učenike.

Prevedeno s engleskog jezika:  http://www.clearwisdom.net/html/articles/2009/11/15/112402.html 

(Hrvatski prijevod, 02.04.2010.)
